आरोपियों को जमानत दिए जाने का फैसला सुनते ही पति-पत्नी समेत 4 ने पिया फिनाइल
गुजरात के अहमदाबाद हाईकोर्ट में चल रही सुनवाई के दौरान सुसाइड की कोशिश का चौंका देने वाला मामला सामने आया है। सुनवाई के दौरान एक दंपती समेत चार लोगों ने फिनाइन पी लिया। सभी को सिविल अस्पताल में भर्ती करवाया गया है। सोला थाने केfour family members suicide attempt during live hearing in Ahmedabad highcourt
अहमदाबाद हाईकोर्ट में गुरुवार को धोखाधड़ी के मामले की लाइव स्ट्रीमिंग के दौरान पीड़ितों ने सुसाइड की कोशिश की। सुनवाई के दौरान एक दंपती समेत चार लोगों ने फिनाइल पी लिया। चारों को सिविल अस्पताल में भर्ती करवाया गया है। फिलहाल चारों की हालत खतरे से बाहर है।
सोला थाने के पीआई जिग्नेश अग्रवाल ने बताया कि सुसाइड की कोशिश करने वाले चारों पीड़ित फरियादी हैं। आज कोर्ट में आरोपियों की अग्रिम जमानत की याचिका की लाइव हियरिंग हो रही थी। कोर्ट ने जैसे ही याचिका मंजूर करने का फैसला सुनाया, तभी चारों ने कोर्ट रूम में ही फिनाइल पी लिया। पुलिस की टीमें दो एंबुलेंस से चारों को सिविल अस्पताल ले गईं।
बैंक के जनरल मैनेजर और मैनेजर पर लोन की रकम हड़पने का आरोप
पीआई जिग्नेश अग्रवाल ने आगे बताया कि सुसाइड की कोशिश करने वालों ने करीब छह महीने पहले अहमदाबाद के प्राइवेट बैंक से लाखों रुपयों का लोन लिया था। लोन की कागजी कार्रवाई भी पूरी हो गई थी, लेकिन लोन की पूरी रकम बैंक के जनरल मैनेजर, मैनेजर ने अन्य दो बैंक कर्मियों की मदद से हड़प ली।
पीड़ित पक्ष को यह बात तब मालूम हुई, जब उनके पास लोन की किश्तों के लिए बैंक से कॉल आने लगे। इसके बाद आनंदनगर थाने में आरोपियों के खिलाफ मामला दर्ज करवाया। पुलिस ने आईपीसी की धारा 406, 420, 465, 467 के तहत मामला दर्ज किया था। वहीं, आरोपियों ने कोर्ट में अग्रिम जमानत की अर्जी दी थी, जिस पर आज सुनवाई हुई।
सुसाइड की कोशिश करने वालों के नाम
1. शैलेशभाई ईश्वरभाई पांचाल
2. जयश्रीबेन शैलेशभाई पांचाल
3. हार्दिकभाई अमरभाई पटेल
4. मनोजभाई नथुभाई वैष्णव
गुजरात हाईकोर्ट में कोरोना के दौरान शुरू हुई थी लाइव हियरिंग ​​​​​
कोरोना के बढ़ते मामलों के चलते गुजरात हाईकोर्ट ने करीब दो साल पहले लाइव स्ट्रीमिंग शुरू की थी। इससे पहले कोर्ट में फिजिकल सुनवाई ही हुआ करती थी। सुप्रीम कोर्ट के चीफ जस्टिस एनवी रमन्ना ने 17 जुलाई 2020 को गुजरात हाईकोर्ट की सुनवाई की लाइव स्ट्रीमिंग शुरू करवाई थी। उन्होंने वर्चुअल रूप से इसका उद्घाटन किया था। इसमें सुप्रीम कोर्ट के जज और ई-कमेटी के चेयरपर्सन जस्टिस वाईवी चंद्रचूड़ और जस्टिस एमआर शाह भी वर्चुअल रूप से मौजूद रहे थे।
कोर्ट से जुड़ी ये खबरें भी पढ़ें...
ओडिशा की कोर्ट में आरोपी ने महिला जज की गर्दन पर रखा चाकू
ओडिशा के बेरहामपुर में एक हिस्ट्रीशीटर आरोपी ने कोर्ट में महिला सब डिवीजिनल ज्यूडिशियल मजिस्ट्रेट पर हमला कर दिया। घटना सोमवार की है। आरोपी ने मजिस्ट्रेट प्रज्ञा प्रमिता प्रतिहारी के गले पर 10 सेकेंड तक चाकू रखा, गनीमत थी कि मजिस्ट्रेट अपनी जगह से तुरंत हट गईं। पूरी खबर पढ़ें...
बिहार में 2 जजों पर हमला..गला दबाकर मारने की कोशिश
रोहतास के सासाराम व्यवहार न्यायालय के दो जजों पर मंगलवार की शाम जानलेवा हमला हुआ। गाड़ी खड़ी करने को लेकर बाइक सवार दो लोगों ने दोनों जज के साथ गाली-गलौज की। इसके साथ ही मारपीट भी की गई। इतना ही नहीं, उनका गला दबाकर हत्या की कोशिश भी हुई। पूरी खबर पढ़ें...